jkorsvik/nowiki_second_scrape_merged huggingface dataset:
Frigg (kvinnenavn)

Frigg er et kvinnenavn med opprinnelse i norrøne frjá, «elske». I norrøn mytologi var Frigg Odins kone, og var kjærlighets- og skjebnegudinnen. Navnet er også noe brukt som mannsnavn, men svært sjeldent.


== Utbredelse ==
Navnet er kjent brukt som personnavn i Norge fra 1910.Tabellen nedenfor gir en detaljert oversikt over populariteten til kvinnenavnet Frigg og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listene er ordnet kronologisk etter fødselsår.


=== Kvinner ===
Frigga Carlberg (1851–1925), svensk forfatter
Frigga Konow (1854–1935), norsk kvinne gift med statsminister Wollert Konow
Frigg Jørgensen (f. 1966), norsk organisasjonsleder
Frigga Kruse (f. 1978), tysk polarforsker


=== Menn ===
Frigg-Ottar Os (født 1951), norsk politiker


== Annen bruk av navnet ==
Frigg, gudinne i norrøn mytologi
Frigg Oslo Fotballklubb
Friggfeltet, gassfelt i Nordsjøen


== Referanser ==


== Eksterne lenker ==
(en) Behind the Name: Frigg
(en) Think Baby Names: Frigg
Shackletonkjeda

Shackletonkjeda er en fjellkjede på det antarktiske kontinentet. Den strekker seg om lag 160 kilometer i øst-vestlig retning mellom Slessorbreen og Recoverybreen i Coats Land. Den østligste delen av fjellkjeden strekker seg inn i den vestlige delen av Dronning Maud Land. Fra vest til øst består Shackletonkjeda av Otter Highlands, Haskard Highlands, La Grange Nunataks, Fuchs Dome, Herbert Mountains, Shotton Snowfield, Read Mountains og Pioneers Escarpment. Den delen av Shackletonkjeda som strekker seg inn i Dronning Maud Land består av Skiltvakta, Rileyryggen, Carterknattane, Vindberget, Nobleknausane og Gallsworthyryggen.Samveldets trans-antarktiske ekspedisjon 1955–58 oberverte fjellkjeden fra lufta i 1956 og gjennomførte bakkerekognosering av de vestlige delene i 1957. United States Navy utførte flyfotografering av fjellkjeden i 1967. Ytterligere landbaserte undersøkelser ble foretatt i sesongene 1968/69 og 1969/70 av British Antarctic Survey med støtte av C-130 Hercules fra US Navy.Fjellkjeden er oppkalt etter polarutforskeren Ernest Shackleton, leder av Endurance-ekspedisjonen 1914–16. Den norske formen av navnet ble godkjent i 1990.


== Referanser ==


== Eksterne lenker ==
(en) Shackleton Range – kategori av bilder, video eller lyd på Commons
Alta (kvinnenavn)

Alta er et kvinnenavn dannet som en kortform av det spanske navnet Altagracia. Navnet er relatert til latinske altus eller italienske og spanske alto, «høy».


== Utbredelse ==
Tabellen nedenfor gir en detaljert oversikt over populariteten til kvinnenavnet Alta og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Alta Dahlgren (1868–1908), finsk journalist og barnebokforfatter
Claudia Alta Taylor (1912–2007), amerikansk førstedame, bedre kjent som Lady Bird Johnson
Alta Gerrey (f. 1942), amerikansk dikter


== Referanser ==


== Eksterne lenker ==
(en) Behind the Name: Alta
(en) Think Baby Names: Alta
Andre slag om Quảng Trị

Andre slag om Quảng Trị var en større sørvietnamesisk motoffensiv under den nordvietnamesiske påskeoffensiven i 1972, som var en del av Vietnamkrigen. Denne endte med at Sør-Vietnams hær gjenerobret av Quang Tri provinsen i det nordlige Sør-Vietnam. Denne provinsen hadde under første slag om Quảng Trị i perioden 30. mars til 1. mai blitt erobret av nordvietnamesiske styrker. Imidlertid forble de aller nordligste områdene, sammen med den tidligere demilitariserte sonen under nordvietnamesisk kontroll resten av Vietnamkrigen.


== Påskeoffensiven ==

Påskeoffensiven var en militær offensiv under Vietnamkrigen som ble iverksatt av Nord-Vietnam gjennom Vietnams folkehær og FNL rettet mot de posisjonene som ble hold av Sør-Vietnams hær (ARVN) og amerikanske styrker i perioden 30. mars til 22. oktober 1972. 


== Quảng Trị ==
Det ble viktig for sørvietnameserne å ta det militære initiativet, noe som var krevende etter de store tapene, den dårlige kampmoralen og den militære situasjonen i hele landet. Imidlertid var også de nordvietnamesiske styrkene utsatte, da deres forsyningslinjer ikke klarte å holde tritt med den raske framrykkingen og ble svekket av amerikansk bombing, samt at de omfattende kampene over hele landet gjorde det vanskelig å få inn nye forsterkninger. Den sørvietnamesiske strategien var derfor å forstyrre de nordvietnamesiske styrkene gjennom begrensede angrep utover i mai og juni, kombinert med amerikansk bombing av posisjonene og forsyningslinjer. Dette gjorde at fokus for de nordvietnamesiske styrkene ble mer defensive og sikkerhetsorienterte og ga sørvietnameserne rom for planlegging av motoffensiven nordover.


== Motoffensiven ==
Motoffensiven ble ikke planlagt som en hurtig framrykningen, men som en kontrollert og koordinert operasjon, som samtidig skulle konsolidere forsvaret av Huế. Det første operative målet var å gjenerobre byen Quảng Trị by etter å ha slått motstandernes styrker og deretter de tapte områdene i denne provinsen og gjenopprette det lokale provinsstyret.


== Referanser ==


== Eksterne lenker ==
«ARVN on the Offensive» Arkivert 16. september 2012 hos Wayback Machine., Time 17. juli 1972, besøkt 18. februar 2013
VM i skiskyting 2016

VM i skiskyting 2016 ble arrangert i Holmenkollen i Oslo 3.–13. mars 2016. Cirka 350 deltakere fra i underkant av 40 deltakernasjoner konkurrerte i elleve øvelser.Oslo og Holmenkollen arrangerte VM i skiskyting også i 1986 og 2000, i tillegg til å ha arrangert enkelte av VM-øvelsene tre ganger tidligere, i 1990, 1999 og 2002. Elverum (1965) og Vingrom (1977) har tidligere arrangert mesterskapet.
De franske utøverne Martin Fourcade og Marie Dorin-Habert ble mesterskapets beste utøvere. Fourcade tok tre gull og ett sølv individuelt, mens Dorin-Habert tok to gull, ett sølv og én bronse individuelt, i tillegg til at hun var med på det franske stafettlaget som tok sølv. Både Dorin Harbert og Fourcade var med på det franske Mixstafett-laget som tok gull. Frankrike ble dermed også mesterskapets beste nasjon med totalt elleve medaljer.


== Søknadsprosess ==
Oslo var eneste søker til mesterskapet, slik at vedtaket i International Biathlon Union (IBU) høsten 2012 på deres årlige konferanse i Merano i Italia i realiteten var en formalitet. Før dette hadde Norge søkt om å få arrangere VM i skiskyting både i 2013 og 2015, men tapte for henholdsvis tsjekkiske Nové Město na Moravě og finske Kontiolax.


== Arrangørorganisasjon ==
Tidligere skihopper Per Bergerud var administrerende direktør for organisasjonskomitéen for mesterskapet, mens tidligere håndballspiller Inge Hansen var styreleder for komitéen, som er eid av Norges Skiskytterforbund (70 %) og Skiforeningen (30 %). Komitéen hadde også ansvaret for å arrangere verdenscuprenn og prøve-VM i Holmenkollen i 2015.


== Program ==
Alle tider er lokal tid (UTC+1).


== Åpningsseremonien ==
Åpningsseremonien fant sted på Universitetsplassen om kvelden 2. mars.  Seremonien ble ledet av Nadia Hasnaoui. Det var taler ved kulturminister Linda Helleland, Oslos ordfører Marianne Borgen og IBU-president Anders Besseberg som også erklærte mesterskapet for åpnet. Artistene Alexander Rybak, Gaute Ormåsen, Christel Alsos, Oslo Soul Children, Freddy Kalas og Wenche Myhre opptrådte også.


== Medaljevinnere ==


=== Kvinner ===


=== Menn ===


=== Mixstafett ===


== Medaljestatistikk ==


== Norske utøvere ==
15. februar utførte Norges Skiskytterforbund endelig VM-uttak av fem kvinner og seks menn.


=== Kvinner ===


=== Menn ===


== Referanser ==


== Eksterne lenker ==
Offisielt nettsted 
(en) 2016 Biathlon World Championships – kategori av bilder, video eller lyd på Commons
Regulakjeda

Regulakjeda utgjør den nordøstre delen av fjellområdet Borgmassivet i Dronning Maud Land i Antarktis, fra Jøkulskarvet i sørvest til Ytstenut i nordøst. Fjellkjeden består av en rekke topper, inkludert Flårjuven, Aurhø, Hornet og Snøhetta, sørvest for Ahlmannryggen.
Borgmassivet ble flyfotografert av den tyske antarktisekspedisjonen 1938–39 under ledelse av Alfred Ritscher, men vistes ikke korrekt på kartene som ble utarbeidet på ekspedisjonen. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen 1949–52. Regulakjeda er navngitt etter Herbert Regula, meteorolog på den tyske antarktisekspedisjonen. Tyskerne navnga en fjellkjede i dette området Regula-Kette, men det er høyst usikkert på om det dreier seg om samme kjede.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 11997
Regulakjeda Stadnamn i norske polarområde, Norsk polarinstitutt
Første slag om Quảng Trị

Første slag om Quảng Trị var det nordvietnamesiske angrepet i nord under påskeoffensiven i 1972 som var en del av Vietnamkrigen. Dette endte med at de nordvietnamesiske styrkene erobret hele Quang Tri provinsen i det nordlige Sør-Vietnam, og dette var den første største seieren Nord-Vietnam oppnådde i påskeoffensiven. 
Provinsen ble under nordvietnamesisk kontroll fram til slutten av september/begynnelsen av oktober da det meste av provinsen ble gjenerobret av sørvietnamesiske styrker. Imidlertid forble de aller nordligste områdene, sammen med den tidligere demilitariserte sonen under nordvietnamesisk kontroll resten av Vietnamkrigen.


== Situasjonen før offensiven ==


== Kampene ==
Kampene i det nordlige frontavsnittet, forsvart av I Korps under ledelse av først generalløytnant Hoàng Xuân Lãm, som 2. mai ble erstattet av generalmajor Ngô Quang Trưởng, ble innledet om formiddagen 30. mars med et intenst artilleriangrep mot de ytterste stillingen til den sørvietnamesiske hæren. To nordvietnamesiske divisjoner under ledelse av Văn Tiến Dũng med rundt 30 000 soldater og mer enn 100 stridsvogner krysset den demilitariserte sonen. Angrepet var planlagt å komme samtidig med monsunen i området, for å hemme forsvarernes luftstøtte.


== Under nordvietnamesisk kontroll ==
Umiddelbart etter at provinsen ble inntatt av de nordvietnamesiske styrkene, etablerte Den provisoriske revolusjonære regjering seg umiddelbart innførte blant annet kollektivbruk og et strengt styre overfor lokalbefolkningen. 
Disse endringene, kombinert med kamphandlingene medførte at en rekke mennesker flyktet fra området, da provinsen hadde en relativt høy andel katolikker, hvor motstanden mot kommunistene sto sterkt. Erobringen av provinsen inngikk i et forsøk på å omringe Huế sørfra.Det ble i denne fasen viktig for sørvietnameserne å ta det militære initiativet, noe som var krevende etter de store tapene, den dårlige kampmoralen og den militære situasjonen i hele landet. Imidlertid var også de nordvietnamesiske styrkene utsatte, da deres forsyningslinjer ikke klarte å holde tritt med den raske framrykkingen og ble svekket av amerikansk bombing, samt at de omfattende kampene over hele landet gjorde det vanskelig å få inn nye forsterkninger. Den sørvietnamesiske strategien var derfor å forstyrre de nordvietnamesiske styrkene gjennom begrensede angrep utover i mai og juni, kombinert med amerikansk bombing av posisjonene og forsyningslinjer. Dette gjorde at fokus for de nordvietnamesiske styrkene ble mer defensive og sikkerhetsorienterte og ga sørvietnameserne rom for planlegging av motoffensiven nordover.


== Referanser ==


== Eksterne lenker ==
Battle for Dong Ha
Vietnamization: A Policy Under the Gun Arkivert 20. mars 2013 hos Wayback Machine.
Hanoi's High-Risk Drive for Victory Arkivert 16. september 2012 hos Wayback Machine.
Surrender at Camp Carroll
RIPLEY AT THE BRIDGE:DONG HA, SOUTH VIETNAM Arkivert 25. april 2012 hos Wayback Machine.
Muiredachskorset

Muiredachskorset er et keltisk høykors fra det 9. eller 10. århundre, som befinner seg i de historiske ruinene av klosterområdet Monasterboice, i grevskapet Louth i Irland. Det er tre høykors i området, og Muiredachskorset er derfor også kjent som Sørkorset. 
Korset er laget av sandstein og er 5,8 m høyt. Det bærer den gammelirske (gæliske) inskripsjonen ÓR DO MUIREDACH LAS NDERNAD IN CHROS, som betyr «en bønn for Muiredach som laget dette korset». Det er kjent to personer fra det 9. århundre med dette navnet: En av abbedene ved klosteret, som døde i 844, hadde navnet Muiredach. Muredach mac Cathail, som døde i 867, var likeledes en keltisk konge i området. En tredje sannsynlig kandidat til oppføringen av korset, er abbeden Muiredach mac Domhnall (død 923), som også var valgt til abbed av Armagh og stattholder av Sørlige Uí Néill.


== Referanser ==


== Litteratur ==
Halpin, Andy; Newman, Conor (2006) (pdf). Ireland: An Oxford Archaeological Guide to Sites from Earliest Times to AD 1600. Oxford: Oxford University Press. ISBN 978-0-19-280671-0


== Eksterne lenker ==
Muiredach's Cross
Flokkimmunitet

Flokkimmunitet eller flokkbeskyttelse er et begrep som benyttes innen immunologi for å beskrive effekten av massevaksinering eller om tilstrekkelig mange har utviklet antistoffer (dersom de gir reell immunitet) etter tidligere infeksjoner.


== Beskrivelse ==
I de fleste tilfeller vil en liten andel av befolkningen ikke være immune selv om det er etablert et velfungerende og akseptert vaksineprogram. Nyfødte barn vil ikke være vaksinerte ennå, mens andre ikke kan ta vaksinen grunnet alder, medfødte sykdommer, nedsatt immunforsvar eller lignende. I tillegg vil noen få av dem som vaksineres ikke bli immune fordi ingen vaksiner gir full immunitet hos 100 % av dem som vaksineres. Dersom mange nok vaksineres vil sykdommen ikke ha tilstrekkelig med individer som bærere av smitten, noe som gjør at de som ikke er immune heller ikke utsettes for smitte. Fordi sykdommer smitter ytterst forskjellig vil det også være variasjon når det gjelder hvor stor andel av befolkningen som må vaksineres for å oppnå effektiv flokkimmunitet. De fleste sykdommer ligger i området 85 til 95 %.
De siste årene har vaksineskepsis medført at vaksinedekningen i mange vestlige land har gått tilbake, noe som er en alvorlig trussel mot flokkimmuniteten.

		
		
		
		
		


== Flokkimmunitet som strategi under koronaviruspandemien ==
Flokkimmunitet ble et kjent begrep i flere land som en av de mulige strategier under koronaviruspandemien i 2019-2020. Idet det ikke fantes noen tilgjengelig vaksine mot viruset under utbruddet, anbefalte flere eksperter at den eneste realistiske strategi mot viruset var at man skulle forsøke å oppnå flokkimmunitet, ved at et tilstrekkelig antall i et gitt land eller område ble smittet og dermed oppnådde immunitet. Det ble vurdert at det ville kreve at 60-70 % av befolkningen skulle oppnå immunitet. I Danmark argumenterte professorene Jan Pravsgaard Christensen og virologen Allan Randrup Thomsen fra Københavns Universitet at alternativet, en inndemning av viruset til en liten del av befolkningen ved hjelp av omfattende tester og isolering, ikke ville virke på lengre sikt, med mindre samme strategi ble fulgt i hele verden også.Svenske myndigheter møtte pandemien med en strategi om flokkimmunitet, og la også til grunn at det så ut til at barn og unge i liten grad ble syke. Senere i 2020 har Verdens helseorganisasjon (WHO) fastslått at også barn og unge kan bli syke av koronaviruset, og at alle aldersgrupper må beskytte seg og beskyttes mot viruset så langt det er mulig. Myndighetene innførte derfor ikke strenge tiltak like raskt som Norge og Danmark.


== Referanser ==


== Eksterne lenker ==
Herd Immunity Demonstration Arkivert 12. februar 2013 hos Wayback Machine. Grafikk som viser effekten av flokkimmunitet
How Herd Immunity Works (and Why Anti-Vaccination Is Dangerous) YouTube
Vietnamesiske båtflyktninger

Vietnamesiske båtflyktninger sikter til de vietnameserne som flyktet i stort antall i enkle farkoster fra Vietnam etter Saigons fall som avsluttet Vietnamkrigen. Denne flyktningstrømmen varte fra slutten av 1970-årene og inn i 1980-årene. Den første bølgen av slike flyktninger som fra det tidligere Sør-Vietnam, senere også fra Nord-Vietnam, hvor de reiste ut fra byer som Haiphong.


== Bakgrunn ==
I tiden umiddelbart etter Vietnamkrigens slutt, sendte de nye kommunistiske makthaverne de som hadde støttet det tidligere sørvietnamesiske styret til såkalte «omskoleringsleirer», og andre til såkalte «nye økonomiske soner». Lê Duẩn forfulgte de sørvietnameserne som hadde kjempet mot Nord-Vietnam, og fengslet mer enn en million mennesker og dette utløste store flyktningstrømmer og humanitær katastrofe.Også den sino-vietnamesiske krig i 1979 utløste nye flyktningsstrømmer, særlig av etniske kinesere som bodde i Vietnam.


== Farlig fluktrute ==
Denne fluktruten var svært farlig, både på grunn av faren som storm og dårlig vær, sykdommer, sult og faren for pirater. Ifølge FNs høykommissær for flyktninger har mellom 200 000 og 400 000 mennesker omkommet på havet.


== Flyktningleirer ==
Selv når båtene kom fram til destinasjonene, betydde det ikke at flyktningene var trygge. FNs høykommissær for flyktninger hadde opprinnelig fått satt opp flyktningleirer i Malaysia, Thailand, Filippinene, Hongkong og Indonesia, men etter hvert som antallet på vietnamesiske flyktninger i disse landene økte, ble det stadig vanskeligere  for vertsnasjonene å ivareta flyktningene i de  stadig mer overfylte flyktningleirene. Ingen av disse landene kunne aksepterte så store mengder vietnameserne på permanent basis, og de gav uttrykk for at de ikke ønsket å ta inn flere flyktninger. Enkelte land lot etter hvert ikke lenger båtflyktningene få midlertidig opphold. Singapore nektet å avlaste båter med flyktninger som ikke hadde garanti for et annet sted å bo innen 90 dager, og Thailand og Malaysia hadde som rutine å taue båtene som kom mot deres kyst, ut på havet igjen, der mange døde som en konsekvens.


== Videre emigrasjon ==
De fleste flyktningene dro til USA, Canada, Australia og Frankrike. Noen av båtflyktningene ble plukket opp av norske skip utenfor Vietnams kyst, og valgte å komme til Norge etter å ha tilbrakt noen måneder i flyktningleir. De fleste kom til Norge som overføringsflyktninger fra FNs høykommissær for flyktninger. Til sammen kom rundt 10 000 vietnamesiske flyktninger til Norge mellom 1975 og 1995.Det bor anslagsvis 2,5 millioner utenlandsvietnamesere (Viet Kieu) forskjellige steder i verden, av disse bor rundt 18 000 (2006) i Norge.


== Referanser ==
Eidskyrkja

Eidskyrkja er et fjell sørøst i Volda kommune, Møre og Romsdal fylke. Toppen var det høyeste punktet i Volda kommune før 2020, og ligger nær grensa til Stad kommune i Nordfjord.


== Fotnoter ==


== Referanser ==


== Eksterne lenker ==
Iriss forlag, vinterturbeskrivelse med bilder
Panoramabilder fra toppen
Forsvarets medalje for feltsport

Forsvarets medalje for feltsport er en norsk militær medalje som tildeles for ferdigheter i ulike former for feltsport. Den ble innstiftet 1. januar 2012.


== Utforming ==
Forsvarets medalje for feltsport er oval og er utformet som en krans i gult metall som omgir et grønt felt. Forsvarets emblem er plassert øverst på kransen, en laurbærgren er plassert skrått over midten og nederst i det grønne feltet står en stjerne, alt i gult metall.Medaljen er opphengt i et svart bånd som har loddrette striper i grønt, hvitt og grønt.


== Tildeling ==
Forsvarets medalje for feltsport tildeles den som har oppnådd ferdighetsmerker i tre feltsportdisipliner, forutsatt at en av disiplinene er militær. 1. september 2020 ble statuttene endret for at det skal være mulig for vernepliktige å ta medaljen for skyting og feltsport.Disse ferdighetsmerkene kan ligge til grunn for kvalifisering:

Det militære femkampmerket
Det militære marsjmerke
Det militære skimerke
Feltidrettsmerket
Infanterimerket
Norges idrettsforbunds idrettsmerke
Norges Skiskytterforbunds skiskyttermerke
Norges Svømmeforbunds «Den store havhesten»Medaljen kan tildeles både militære og sivile.


== Referanser ==
Forsvarets medalje for skyting

Forsvarets medalje for skyting er en norsk militær medalje som tildeles for ferdigheter i ulike former for skytesport. Den ble innstiftet 1. januar 2012.


== Utforming ==

Forsvarets medalje for skyting er oval og er utformet som en krans i gult metall som omgir et rødt felt. Forsvarets emblem er plassert øverst på kransen, to korslagte våpen er plassert i midten og nederst i det røde feltet står en stjerne, alt i gult metall.Medaljen er opphengt i et svart bånd som har loddrette striper i rødt, gult og rødt.


== Tildeling ==
Forsvarets medalje for skyting tildeles den som har oppnådd ferdighetsmerker i to skytedisipliner, der den ene må være Det militære skarpskyttermerke i sølv og det andre kan være Det frivillige Skyttervesens dugleiksmerke eller Norges Skytterforbunds armegeværmedalje (NAIS-medaljen) i minimum bronse.1. september 2020 ble statuttene endret slik at det skal være mulig for vernepliktige å ta medaljen for skyting og feltsport i løpet av tjenestetiden.Medaljen kan tildeles både militære og sivile.


== Referanser ==
Tverrbakktinden

Tverrbakktinden er et fjell nord i Lyngen kommune i Troms og Finnmark fylke. Fjellet har en høyde på 1 392 meter over havet og er det høyeste i Nord-Lenangen.


== Fotnoter ==


== Referanser ==
Kúvingafjall

Kúvingafjall (830 moh.) er et fjell på Kunoy på Færøyene.
Fjellet er det høyeste på Kunoy og Færøyenes fjerde høyeste.


== Referanser ==
Teigafjall

Teigafjall (825 moh.) er et fjell på Kunoy på Færøyene.
Fjellet er det nest høyeste på Kunoy og Færøyenes femte høyeste.


== Referanser ==
Kunoyarnakkur

Kunoyarnakkur (819 moh.) er et fjell beliggende på nordspissen av Kunoy på Færøyene.
Fjellet er det tredje høyeste på Kunoy og Færøyenes sjette høyeste.


== Referanser ==
Havnartindur (Kunoy)

Havnartindur (818 moh.) er et fjell på Kunoy på Færøyene.
Fjellet er det fjerde høyeste på Kunoy og Færøyenes syvende høyeste.


== Referanser ==
Urðafjall

Urðafjall (817 moh.) er et fjell på Kunoy på Færøyene.
Fjellet er det femte høyeste på Kunoy og Færøyenes åttende høyeste.


== Referanser ==
Gagarin Cup-sluttspillet 2013

Gagarin Cup-sluttspillet 2013 begynte etter at grunnspillet i KHL sluttet 17. februar 2013. Dette grunnspillet avgjorde hvilke lag som kvalifiserte seg og seedingen dem imellom. Tittelforsvarer er HK Dinamo Moskva.
De første kampene ble spilt onsdag 29. februar 2012, og den siste finalen vil bli spilt i april 2012.
Etter grunnspillet var 16 lag kvalifiserte for sluttspillet til Gagarin Cup. SKA St. Petersburg vant den vestre avdelingen og Continental Cup med 115 poeng, mens Ak Bars Kazan oppnådde topp-seeding fra østre avdeling med 104 poeng.
I hver runde spiller det høyest seedede laget mot det laget som har lavest seeding. Det høyest seedede laget har hjemmebanefordel, og det spilles etter følgende spillesystem: 2–2–1–1–1. Dette betyr at i hver kampserie spiller det best seedede laget hjemme i de to første kampene, det svakest seedede spiller hjemme i kamp 3 og 4, deretter har det best seedede laget hjemmekamp i eventuelt kamp 5 og 7.
Det er andre gang at to nordmenn deltar i Gagarin Cup-sluttspillet: Patrick Thoresen for SKA St. Petersburg og Mats Zuccarello Aasen for Metallurg Magnitogorsk.


== Tabell over grunnspillet ==


== Trekning ==


== Kvartfinaler ==


=== Vestre avdeling ===


==== (1) SKA St. Petersburg mot (8) Atlant Mytisjtsji ====


==== (2) HK CSKA Moskva mot (7) HC Lev Praha ====


==== (3) HK Dinamo Moskva mot (6) HC Slovan Bratislava ====


==== (4) Lokomotiv Jaroslavl mot (5) Severstal Tsjerepovets ====


=== Østre avdeling ===


==== (1) Ak Bars Kazan mot (8) Neftekhimik Nizjnekamsk ====


==== (2) Avangard Omsk mot (7) Sibir Novosibirsk ====


==== (3) Traktor Tsjeljabinsk mot (6) Barys Astana ====


==== (4) Metallurg Magnitogorsk mot (5) Salavat Julajev Ufa ====


== Semifinaler ==


=== Vestre avdeling ===


=== Østre avdeling ===


== Avdelingsfinaler ==


=== Vestre avdeling ===


=== Østre avdeling ===


== Gagarin Cup-finale ==


== Statistikk ==


==== Poengligaen ====


==== Beste målvakter ====
De fem beste målmaktene ut fra gjennomsnittlig mål mot.


== Referanser ==


== Se også ==
KHL 2012/13
Middagsfjall (Kunoy)

Middagsfjall (805 moh.) er et fjell på Kunoy på Færøyene.
Fjellet er det sjette høyeste på Kunoy og Færøyenes niende høyeste.


== Referanser ==